Suchinthana/ta-wikipedia huggingface dataset:
சொங்கேட்

சொங்கேட் (மலாய்; ஆங்கிலம்: Songket அல்லது Sungkit) என்பது புரூணை, இந்தோனேசியா மற்றும் மலேசியா ஆகிய நாடுகளின் மக்கள் பயன்படுத்தும் துணிமணிகளைச் சார்ந்த ஒரு தெனுன் (Tenun) பின்னல் வகை ஆடை ஆகும். இது பட்டு அல்லது பருத்தியில் நெய்யப்பட்டது. 

துணியில் இணைக்கப்படும் மெல்லிய உலோகத்திலான நூல்கள், துணியின் பின்னணியில் மினுமினுப்பான விளைவை உருவாக்குகின்றன.

முன்பு காலத்தில் இந்தப் பின்னல் கலைத்துணிகள் கைகளால் மட்டுமே நெய்யப்பட்டன. எனினும், அண்மைய காலங்களில், உலகளாவிய நவீனமயத்திற்கு ஏற்ப இயந்திரங்களும் பயன்படுத்தப் படுகின்றன. 

இந்தச் சொங்கேட் பின்னலின் தாயகம் இந்தோனேசியா என்றும்; 7-ஆம் நூற்றாண்டில் இந்தோனேசியாவை ஆட்சி செய்த சிறீவிஜயப் பேரரசு (Srivijaya Empire) அறிமுகம் செய்தது எனவும்; முதன்முதலில் பலெம்பாங்கில் தோற்றம் கண்டது எனவும் அறியப்படுகிறது. அங்கிருந்து புரூணை, மலேசியா போன்ற நாடுகளுக்கு இந்தக் கலைப் பின்னல் பரவியது.

வரலாறு

சுமத்திராவிற்கு வெளியே, பாலி, லொம்போக், சம்பாஸ், சும்பா, மக்காசார், சுலாவெசி மற்றும் இந்தோனேசியாவின் பிற பகுதிகளிலும் சொங்கேட்கள் தயாரிக்கப் படுகின்றன. 

சிறீவிஜயப் பேரரசின் வரலாற்றுக் காரணிகள், வணிகம் மற்றும் கலப்புத் திருமணங்கள் காரணமாக, கடல்சார் தென்கிழக்காசியா பிராந்தியத்திலும், குறிப்பாக புரூணை, மலேசியா மற்றும் சிங்கப்பூர் போன்ற இந்தோனேசியாவைச் சுற்றியுள்ள நாடுகளில் சொங்கேட் பிரபலமாகிவிட்டது.

பூமியாயு கோயில்

1902-ஆம் ஆண்டில். தெற்கு சுமத்திராவின் பூமியாயு கோயிலில் (Bumiayu Temple) உள்ள சிலைகளின் மீது ஆய்வுகள் நடத்தப்பட்டன. அந்த ஆய்வுகளின் அடிப்படையில், கிபி 8-ஆம் நூற்றாண்டில் இருந்து தெற்கு சுமத்திரா மக்களால் சொங்கேட் அணியும் வழக்கம் இருந்திருப்பதையும் அறிய முடிகிறது.

2021-இல், யுனெஸ்கோ (ஐக்கிய நாடுகளின் கல்வி, அறிவியல் மற்றும் கலாச்சார அமைப்பு) சொங்கேட் பின்னல் கலையை மனுக்குல அருவப் பாரம்பரியத்தின் (Masterpiece of the Oral and Intangible Heritage of Humanity) தலைசிறந்த படைப்பாக அதிகாரப்பூர்வமாக அங்கீகரித்தது.

காட்சியகம்
 சொங்கேட் காட்சிப் படங்கள்

மேலும் காண்க

 பலெம்பாங்
 சிறீவிஜயம்
 மினாங்கபாவு பெருநிலம்
 மினாங்கபாவு மக்கள்
 கடல்சார் தென்கிழக்காசியா

மேலும் படிக்க

மேற்கோள்கள்

வெளி இணைப்புகள் 
 இயற்கை சாயங்களைப் பயன்படுத்துவதும், வளர்ப்பதும்
 சாயங்களைப் பற்றி

மலேசியாவில் பண்பாடு
புரூணையின் பண்பாடு 
சிங்கப்பூர் பண்பாடு
இந்தோனேசியப் பண்பாடு
இந்தோனேசியாவின் யுனெசுகோ உலக பாரம்பரியக் களங்கள்
விருதம்பட்டு

விருதம்பட்டு (Viruthampattu) என்பது இந்தியாவில் தமிழ்நாடு மாநிலத்தின் வேலூர் மாவட்டத்திலுள்ள ஒரு நகரப் பகுதியாகும்.

அமைவிடம் 
கடல் மட்டத்திலிருந்து சுமார் 235.84 மீ. உயரத்தில் () என்ற புவியியல் ஆள்கூறுகள் கொண்டு விருதம்பட்டு அமையப் பெற்றுள்ளது.

சமயம்

இந்துக் கோயில்கள் 
தமிழ்நாட்டின் இந்து சமய அறநிலையத் துறை கட்டுப்பாட்டில் பராமரிக்கப்படும் பிள்ளையார் கோயில், காளியம்மன் கோயில் மற்றும் மாரியம்மன் கோயில் ஆகியவை விருதம்பட்டு பகுதியில் அமைந்துள்ளன.

மேற்கோள்கள் 

வேலூர் மாவட்டத்திலுள்ள ஊர்களும் நகரங்களும்
அர்மின் நவாபி

அர்மின் நவாபி (Armin Navabi), (பிறப்பு:25 டிசம்பர் 1983)  born 25 December 1983) ஈரான் நாட்டில் பிறந்த முன்னாள் முஸ்லீம்,  இறைமறுப்புபாளர்,   சமயச் சார்பின்மையாளர், அரசியல் ஆர்வலர், எழுத்தாளர், பேச்சாளர்,  வலையொலியாளர், மற்றும்  மனித உரிமை ஆர்வலரும்  கனடா நாட்டு குடிமகனும் ஆவார். இவர் தற்போது கனடா நாட்டின் வான்கூவர்   நகரத்தில் வசித்து வருகிறார். 2012ஆம் ஆண்டில் இவர் கனடாவில் இணையதளம் மூலம்  கட்டற்ற சிந்தனை சமூகத்திற்கான நாத்திக குடியரசு எனும் இலாப-நோக்கமற்ற அறக்கட்டளையை நடத்தி வருகிறார். இதன் தூதரகங்கள் மலேசியா, இந்தோனேசியா]] மற்றும் பிலிப்பைன்ஸ் போன்ற 100 நாடுகளில் செயல்படுகிறது.இந்த தூதரகங்கள் மூலம் இறை நம்பிக்கையற்றவர்கள், இறை நிந்தனை & இறை விசுவாமற்றவர்களுக்கு எதிராக குற்றம் சாட்டப்ப்படு ஒடுக்கப்பட்டவர்களுடன் தொடர்புகொண்டு ஆதரவு அளிக்கிறது.

வரலாறு 
அர்மின் நவாபி சியா இசுலாம் குடும்பத்தில் ஈரான் நாட்டின் தெகுரான் நகரத்தில் 1983ஆம் ஆண்டில் பிறந்தார். இவர் 1985 மற்றும் 1986களில்  ஜெர்மனி மற்றும் இலண்டனுக்குச் பயணித்தார். 1988ல் மீண்டும் தெகுரான் நகரத்திற்கு திரும்பினார். அவரது குடும்பம் தாராளவாதமாக இருந்தது, குறிப்பாக இறை நம்பிக்கை கொண்டவர்கள் அல்ல. அர்மின் நவாபி தெகுரான் பல்கலைக்கழகத்தில் 
மூலக்கூறு உயிரியல் படிப்பை படித்தார்.

படிக்கும் போது இறைமறுப்பு கொள்கைகளை இணையத்தில்  தேடினார்..பின்னர் ஈரானை விட்டு, கனடா நாட்டின் பிரிட்டிஷ் கொலம்பியாவில் நிதியியல் துறையில் படிப்பைத் துவங்கினார்.10 அக்டோபர் 2004 அன்று வான்கூவர் நிர்ந்தரமாக தங்கி கனடா நாட்டின் குடியுரிமைப் பெற்றார். அங்கு அவர் 2012ஆம் ஆண்டில் உலகளாவிய நாத்திக சமூகத்தை உருவாக்கவும் மற்றும் செயல்பாட்டிற்கான நாத்திக குடியரசு எனும் அறக்கட்டளையை நிறுவினார். இது இணையத்தில் சக நாத்திகர்களைத் தேடுவதற்கு அவரைத் தூண்டியது.

படைப்புகள் 
 ஏன் கடவுள் இல்லை: கடவுளின் இருப்புக்கான 20 பொதுவான வாதங்களுக்கு எளிய பதில்கள் (2014) 
 மத்திய கிழக்கிலிருந்து மதச்சார்பற்ற ஜிஹாதிகள்  (2017) (அலை ரிஷ்வி, யாஷ்மின் முகமது மற்றும் பைசல் சகீத் முக்தாருடன் இணைந்து) In January 2018, the show was renamed Secular Jihadists for a Muslim Enlightenment, with Rizvi and Navabi as co-hosts.

மேற்கோள்கள்

வெளி இணைப்புகள்

வாழும் நபர்கள்
இறை மறுப்பாளர்கள்
முன்னாள் முஸ்லீம்கள்
1983 பிறப்புகள்
ஈரானிய மக்கள்
சமயமின்மை
நளினி பாக்சி

நளினிகாந்த பாக்சி(Nalinikanta Bagchi) இந்திய நாட்டின் சுதந்திர இயக்கத்தில் பங்கேற்ற ஒரு புரட்சியாளர் ஆவார்.  1896  ஆம் ஆண்டு பிறந்தார். பாக்சியின் பூர்வீக வீடு நதியா மாவட்டத்தில் உள்ள சிகர்பூரில் உள்ளது.

ஆரம்பகால வாழ்க்கை 
பாக்சி இந்திய நாட்டின் மேற்கு வங்க மாநிலத்தில் உள்ள முர்சிதாபாத் மாவட்டத்தில் உள்ள காஞ்சனதலாவில் பிறந்தார். இவரது தந்தையின் பெயர் புவன்மோகன் பாக்சி ஆகும். பகிராம்பூரில் உள்ள கிருட்டிணநாத் கல்லூரியில் படித்தார். பின்னர்,  பாங்கிபூர் கல்லூரி மற்றும் பாட்னாவில் உள்ள பாகல்பூர் கல்லூரியிலும் படித்தார். பெர்கம்பூரில் உள்ள கிருட்டிணநாத் கல்லூரியில் படிக்கும்போது, சூகந்தரின் புரட்சிகரக் கட்சியில் சேர்ந்தார். பின்னர் காவல்துறையினரால் கைது செய்யப்படுவதைத் தவிர்ப்பதற்காக பாட்னாவில் உள்ள பாங்கிபூர் கல்லூரி மற்றும் பாகல்பூர் கல்லூரிக்குச் சென்றார். தனாபூர் சிப்பாய்களிடையே சுந்திரப் போராட்டத்தின் கருத்துக்களைத் தூண்ட  முயன்றார்.

கட்சியின் வழிகாட்டுதலின் கீழ் அசாம் மாநிலத்தில் குவகாத்தி மாவட்டத்தில் உள்ள அத்கானில் தஞ்சம் புகுந்தார். பிறகு 1918 ஆம் ஆண்டு சனவரி மாதம்  12 ஆம் தேதியன்று, காவல்துறையினருடன் ஆயுதப் போருக்குப் பிறகு, இவரும் சதீசு சந்திர பக்ரசியும் போலீசு வளையத்தைக் கடந்து காட்டிற்குச் சென்றனர். நவகிரக மலையின் மீது மற்றொரு தாக்குதலையும் இவர் முறியடித்தார். ஏழு நாட்கள் பட்டினி மற்றும் தூக்கமின்மைக்கு பிறகு, ஒரு இசுலாமியன் என்ற போர்வையில்,  நடந்து லும்டிங் நிலையத்தை அடைந்தார். பின்னர்  பெரியம்மை நோயால் பாதிக்கப்பட்டு கல்கத்தா வந்தார். இவரது தோழர்களில் ஒருவர், இவர் தரையில் கிடப்பதைக் கண்டு கவனித்துக் கொண்டார்.

சந்திப்பும் மரணமும் 
பின்னர்  டாக்கா சென்றார். ஆனால் 1917 ஆம் ஆண்டு சூன் மாதம் 15 ஆம் தேதியன்று டாக்காவின் கல்டாபசார் என்னும் இடத்தில் மீண்டும் காவல்துறையினரால் சூழப்பட்டார். நளினிக்கும் காவல்துறையினருக்கும் இடையே ஆயுதப் போர் தொடங்கியது. துப்பாக்கிச் சண்டையில்  பலத்த காயமடைந்தார். பின்னர் கைது செய்யப்பட்டார். இவருடன் இருந்த இவரது தோழர் தரிணிப்பிரசன்னா மசூம்தார் சுட்டுக் கொல்லப்பட்டார். அதே நாளில் டாக்காவின் மிட்ஃபோர்ட் மருத்துவமனையில் 1918 ஆம் ஆண்டு  சூன் மாதம் 16 ஆம் தேதியன்று இறந்தார்.  

இறப்பதற்கு முன்பு காவல்துறை  சித்திரவதை செய்யப்பட்ட போதிலும், தனது பெயரை கூட இவர் குறிப்பிடவில்லை. இந்த சண்டையில் ஒரு காவல்துறையினர் கொல்லப்பட்டார். மேலும் பலர் காயமடைந்தனர். இவரது புரவலர் சைதன்யா டே (அசுவின் குமார் டே) பத்து ஆண்டுகள் சிறைத்தண்டனை விதிக்கப்பட்டார். முர்சிதாபாத்தில் உள்ள பெர்ஹாம்பூர் நகரில் ஒரு சாலையும், பெர்காம்போர்-சலங்கி மாநில சாலையின் மீது ஒரு பாலமும் இவரது நினைவாக பெயரிடப்பட்டுள்ளன.

மேற்கோள்கள் 

1918 இறப்புகள்
1890கள் பிறப்புகள்
இந்திய விடுதலைப் போராட்டம்
வங்காள மொழி வார்த்தைகளைக் கொண்ட கட்டுரைகள்
சில்பா சிங்

சில்பா சிங் (Shilpa Singh) இந்திய நாட்டினைச் சார்ந்த பாடகர், நடனக் கலைஞர், வடிவழகி மற்றும் அழகு போட்டித் தலைப்பு வைத்திருப்பவர் ஆவார்.  2012 ஆம் ஆண்டு நடந்த நான் அவள் 2012 - மிசு  உலகம் இந்தியா போட்டியில் இரண்டாம் இடத்தைப் பிடித்தார். 2012 ஆம் ஆண்டு அமெரிக்கா நாட்டின் லாசு வேகசில் நடந்த மிசு உலகம் போட்டியில் இந்தியாவைப் பிரதிநிதித்துவப்படுத்தினார். மேலும் நேர்காணல் பூர்வாங்க போட்டியில் 10 மதிப்பெண்ணுக்கு  9.6 மதிப்பெண்ணுடன் முதலிடம் பிடித்த பின்னர் அரையிறுதிப் போட்டியாளர்களில் ஒருவராக ஆனார்.

தொழில் வாழ்க்கை 
சில்பா சிங் 2019 ஆம் ஆண்டில் இந்தியன் வர்த்தக பள்ளிக்கூடம் படிப்பில் பட்டம் பெற்றார். தற்போது கூகுள் மென்பொருள் நிறுவனத்தில் பணிபுரிகிறார். இவர் இதற்கு முன்பு தனது பி.டெக். படிப்பை முடித்திருந்தார். பின்னர் மும்பையில் உள்ள எசு. வி. கே. எம். நிறுவனத்தில் என். எம். ஐ. எம். எசு  கணினி அறிவியல் படிப்பில் முதுகலைப் பட்டம் பெற்றார். தற்போது கியூப் 26 என்னும் நிறுவனத்தில் பணிபுரிகிறார்.

2012 ஆம் ஆண்டு அக்டோபர் மாதத்தில், நான் அவள் 2012 போட்டியின் வெற்றியாளரான ஊர்வசி ரவுத்தேலா என்பவருக்கு பதிலாக சில்பா சிங் மாற்றப்பட்டார்.

மேற்கோள்கள் 

1988 பிறப்புகள்
வாழும் நபர்கள்
பீகார் நபர்கள்
இந்தியப் பெண்கள்
இந்தியப் பெண் உருமாதிரிக் கலைஞர்கள்
சாலிவகான் சிங் தோமர்

சாலிவகான் சிங் தன்வார் (Shalivahan Singh Tanwar) குவாலியர் நாட்டின் இராசபுத்திர ஆட்சியாளரான தோமர் வம்சத்தினைச் சார்ந்த ராம்சா தன்வார் என்பவரின் மகனாவார்.  இவர்களுக்கும் முகாலய வம்ச மன்னர்களுக்கும் இருந்த பகையின் காரணமாக முகாலய மன்னர் அக்பரால் நாட்டினை விட்டு வெளியேற்றப்பட்டார். பின்னர் இவர்களது குடும்பத்தினர் மேவார் நாட்டில் தஞ்சம் புகுந்தனர். இவரது குடும்பத்தினர் மேவார் நாட்டினைத் தேர்ந்தெடுக்க காரணம் முகாலய மன்னர் அக்பரை மாநிலத் தலைவராக ஏற்க மறுத்த ஒரே மாநிலம் மேவாராகும்.

இவரது தந்தை ராம்சா தோமர் ஆவர். மேலும் இவரது சகோதரர்கள் உட்பட 300 பேர் கால்டிகட்டி என்னுமிடத்தில் நடைபெற்ற போரில் உயிரிழந்தனர். இவரது மகன்கள் உயிர் பிழைத்து லகான்சார் என அழைக்கப்படும் பிகானேர் பகுதி, கேதாசர் பகுதி, கெலாவா என்றழைக்கப்படும் சோத்பூர் பகுதி மற்றும் தல்னியா என அழைக்கப்படும் செய்ப்பூர் பகுதியின் ஆட்சியாளர்களாக மாறினர்.

வம்சாவளி 
12 ஆம் நூற்றாண்டில் தில்லியில் தோமரின் சந்ததியினர் ஆன சோகன் சிங் என்பவரின் மகன் இரண்டாம் அனங்கபாலன் ஆட்சியாளர் ஆனார்.
 விர்சிங் (கி.பி. 1375)
 உத்தாரன் தேவ் (கி.பி.1400)
 விக்ரம் தேவ்
 கணபதி தேவ் (கி.பி.1419)
 துர்காரேந்திர சிங்
 கல்யாணமல்லா
 மான் சிங் தோமர் (கி.பி.1486)
 விக்ரமாதித்யா தோமர், (முகாலய மன்னர் பாபருக்கு எதிராகப் போராடினார்)
 இராம்சா தோமர்
 சாலிவகான் சிங் தோமர் (மேவாரைச் சேர்ந்த இரண்டாம் உதய் சிங் மகளை மணந்தார்.)

பரம்பரை 
 குவாலியர் நாட்டில் தோமர் வம்சத்தின் வாரிசான சியாம்சா தோமர், கிபி 1597 ஆம் ஆண்டில் மகாராணா பிரதாப் இறந்த பிறகு அக்பரின் கீழ் பணியாற்றினார்.
 மித்ராசென் தோமர்
 இராவ் தர்மகத்து

மேற்கோள்கள் 

இந்தியர்கள்
பர்பணீ சட்டமன்றத் தொகுதி

பர்பாணீ சட்டமன்றத் தொகுதி (Parbhani Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பர்பணீ மக்களவைத் தொகுதிக்கு உட்பட்ட ஒரு சட்டமன்ற தொகுதியாகும். இது பர்பணீ மாவட்டத்தில் உள்ளது.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
கோ. கிருட்டிணையா

கோ. கிருட்டிணையா (G. Krishnaiah) இந்திய நாட்டின் பீகார் மாநிலத்தின் முசாபர்பூர் மாநிலத்தினைச் சார்ந்த அரசியல்வாதி ஆவார்.  சில அரசியல்வாதிகள் தலைமையிலான கும்பலால் கொல்லப்பட்ட 1985 ஆம் ஆண்டு பிரிவின் இந்திய நிர்வாக சேவை (இ.ஆ.ப) அதிகாரி ஆவார். இவர் 1957 ஆம் ஆண்டு பிப்ரவரி மாதம் 08 ஆம் தேதியன்று பிறந்தார். 1994 ஆம் ஆண்டு திசம்பர் மாதம் 05 ஆம் தேதியன்று இறக்கும்போது வயது 37 ஆகும். அப்போதைய பீகார் மாநில முதல்வர் லாலு பிரசாத் யாதவின் சொந்த மாவட்டமான கோபால்கஞ்ச் மாவட்டத்தின் மாவட்ட நீதிபதி (டி.எம்.) ஆக பணியாற்றினார்.

இவரது சேவையின் நினைவாக, பாக்கெட்டில் பேனாவுடன் இவரது சிலை கோபால்கஞ்ச் என்னுமிடத்தில் அமைக்கப்பட்டுள்ளது.

மரணம் 
2007 ஆம் ஆண்டில் பாட்னா மாவட்ட நீதிமன்றம் ஆறு அரசியல்வாதிகளை இவரது கொலைக்கு குற்றவாளி என்று தீர்ப்பளித்தது. குற்றம் சாட்டப்பட்ட அரசியல்வாதிகளில் ஆனந்த் மோகன் சிங் மற்றும் அவரது மனைவி லவ்லி ஆனந்த் (இருவரும் முன்னாள் நாடாளுமன்ற உறுப்பினர்கள்), விஜய் குமார் சுக்லா ("முன்னா சுக்லா" என்று அழைக்கப்படுகிறார்) , சட்டமன்ற உறுப்பினர் அக்லாக் அகமது மற்றும் அருண் குமார், அரேந்திர குமார் (மூத்த சேடியூ தலைவர்) மற்றும் எசு.எசு. தாக்கூர் ஆவர். கிருட்டிணையா கொலை வழக்கில் குற்றம் சாட்டப்பட்டவர்களில் ஒருவரான ஆனந்த் மோகன் பீகார் அரசின் உத்தரவின் பேரில் விடுவிக்கப்பட்டார்.

மேற்கோள்கள் 

1957 பிறப்புகள்
இந்திய ஆட்சிப் பணி அலுவலர்கள்
1994 இறப்புகள்
பீகார் அரசியல்வாதிகள்
கங்காகேட் சட்டமன்றத் தொகுதி

கங்காகேட் சட்டமன்றத் தொகுதி (Gangakhed Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பர்பணி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பர்பணி மாவட்டத்தில் உள்ளது

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
ஜெட்பூர், ராஜ்கோட் சட்டமன்றத் தொகுதி

ஜெட்பூர், ராஜ்கோட் சட்டமன்றத் தொகுதி (Jetpur, Rajkot Assembly constituency) (தொகுதி வரிசை எண்:74) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ராஜ்கோட் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த ஜெயேஷ் ரடாடியா ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 ஜம்கண்டோர்னா தாலுகா
 ஜெட்பூர் தாலுகா
 அம்ரேலி மாவட்ட  வாடியா தாலுகா கிராமத்தின் (பகுதி) - தேவல்கி

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
தோராஜி சட்டமன்றத் தொகுதி

{{Infobox Indian constituency
| name         = தோராஜி
| mla          = டாக்டர் மகேந்திரபாய் படலியா'
| party        = பாரதிய ஜனதா கட்சி
| latest_election_year =2022
| state        = குஜராத்
| district     = ராஜ்கோட் மாவட்டம்
| reservation  =  இல்லை
| electors     = 
| type= SLA
}}

தோராஜி சட்டமன்றத் தொகுதி (Dhoraji Assembly constituency) (தொகுதி வரிசை எண்:75) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ராஜ்கோட் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த டாக்டர் மகேந்திரபாய் படலியா '' ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 உப்லேத்தா தாலுகா
 தோராஜி தாலுகா

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
கலவாத் சட்டமன்றத் தொகுதி

கலவாத் சட்டமன்றத் தொகுதி (Kalavad Assembly constituency) (தொகுதி வரிசை எண்:76) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஜாம்நகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த சாவ்தா மேஜிபாய் அமராபாய்  ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.

 கலவாத் தாலுகா
 ஜோடியா தாலுகா (பகுதி) கிராமங்கள் - ரஞ்சித்பர், உன்ட்பெட்-சாம்பர், சின்சுடா, ராஜ்பர்,பட்சர், பேலா, ராம்பார் (படபேகாட்), கோத்தாரியா, அம்ரன், கராச்சியா, கேரளா, பட்சர், சீவாபர், பதன்பர் (அம்ரான்), துட்கோட், மவ்னுகம், துதாய் , பீம்கடா, ஜாம்சார், சாம்பார், அம்பாலா, கொய்லி, படனா, சிரகத், தரனா, மாதபர், பலம்பா, கேசியா, மன்பர், மொரானா, மேக்பர், சசபர், போட்கா, பிதாத், கஜ்டி, ரஸ்னால், திம்ப்டி.
 துரோல் தாலுகா - கிராமங்களைத் தவிர முழு தாலுகாவும் - சல்லா, கோலிடா.
 பதாரி தாலுகா (பகுதி) ராஜ்கோட் மாவட்ட கிராமங்கள் - கோக்ரி, ஜிவாபர்

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
ஜம்ஜோத்பூர் சட்டமன்றத் தொகுதி

ஜம்ஜோத்பூர் சட்டமன்றத் தொகுதி (Jamjodhpur Assembly constituency) (தொகுதி வரிசை எண்:80) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஜாம்நகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியை  சேர்ந்த  அஹிர் ஹேமந்த்பாய் ஹர்தாஸ்பாய் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 ஜம்ஜோத்பூர் தாலுகா
 லால்பூர் தாலுகா
 பன்வாட் தாலுகா (பகுதி) கிராமங்கள் - மன்பர், ஜோக்ரா, சோகண்டா, பாங்கோல், போரியா, கபர்கா, ஷேதகாய், போட்கி, ஃபோட்டி, தரகர், க்ருஷ்ணகாத், வனவாட், கட்கோலா

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
கம்பாலியா சட்டமன்றத் தொகுதி

கம்பாலியா சட்டமன்றத் தொகுதி (Khambhalia Assembly constituency) (தொகுதி வரிசை எண்:81) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி தேவபூமி துவாரகை மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த  அயர் முலுபாய் ஹர்தாஸ்பாய் பெரா ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 கம்பாலியா தாலுகா
 பன்வாட் தாலுகா (பகுதி) மன்பர், ஜோக்ரா, சோகண்டா, பாங்கோல், போரியா, கபர்கா, ஷேதகாய், போட்கி, போத்தி, தரகர், க்ருஷ்ணகாத், வனவாட், கட்கோலா தவிர அனைத்து கிராமங்களும்

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
துவாரகா, குசராத்து சட்டமன்றத் தொகுதி

துவாரகா, குசராத்து சட்டமன்றத் தொகுதி (Dwarka, Gujarat Assembly constituency) (தொகுதி வரிசை எண்:82) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி தேவபூமி துவாரகை மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த  பபுபா மானெக் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 கல்யாண்பூர் தாலுகா  
 ஒக்கமண்டல் தாலுகா

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
குட்டியானா சட்டமன்றத் தொகுதி

குட்டியானா சட்டமன்றத் தொகுதி (Kutiyana Assembly constituency) (தொகுதி வரிசை எண்:84) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி போர்பந்தர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் சமாஜ்வாதி கட்சியை  சேர்ந்த  காந்தல் ஜடேஜா ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 குட்டியான தாலுகா
 ரணவவு தாலுகா
 போர்பந்தர் தாலுகா (பகுதி) கிராமங்கள் - ரத்தன்பர், ஒட்டர், துக்டா கோசா, கேஷோத் (லுஷாலா), எராடா, டெலோடர், மித்ராலா, ராஜ்பர், கோசா, சிகாசா, பாத், கரேஜ், நவி பந்தர், ரதியா, உண்டடா, பலேஜ், கடச், மோச்சா, கோர்சர், மாந்தர், சிங்காரியா, பாடா, மாதவபூர்

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
மானவடார் சட்டமன்றத் தொகுதி

மானவடார் சட்டமன்றத் தொகுதி (Manavadar Assembly constituency) (தொகுதி வரிசை எண்:85) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஜூனாகத் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த அரவிந்த்பாய் லதானி ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 மானவாடர் தாலுகா
 வந்தாளி தாலுகா
 மெண்டர்டா தாலுகா - முழு தாலுகா - லகாட்வேரி நெஸ் கிராமத்தைத் தவிர

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
கேசோத் சட்டமன்றத் தொகுதி

கேசோத் சட்டமன்றத் தொகுதி (Keshod Assembly constituency) என்பது இந்தியாவின் குசராத்து மாநிலத்தின் 182 சட்டமன்ற தொகுதிகளில் ஒன்றாகும். இது ஜுனாகத் மாவட்டத்தின் ஒரு பகுதி ஆகும்.

இத்தொகுதியில் அமைந்துள்ள பகுதிகள் 
இந்த சட்டமன்ற தொகுதி பின்வரும் பிரிவுகளை உள்ளடங்கி உள்ளது 

 கேசோத் தாலுகா
 மங்கரோல் தாலுகா (பகுதி கிராமங்கள்-மிட்டி, ஹன்தர்பூர், ஃபுல்ராமா, லங்கட், ஓசா கேட், பத்ரோட், பாகஸ்ரா-கேட், கோடாதர், ஷர்மா, சமர்டா, சாந்தா, சர்சாலி, தாலி, மேகாடி, விரோல், கங்கனா, திவ்ரானா, காலேஜ், சாங்க்வா, வட்லா, அஜக், அந்த்ரோலி, திவாசா, பாமன்வாடா, நாகிச்சனா, தர்சாலி, சிங்காரியா, ஃபரங்டா, ஜரியாவடா, சங்கவாடா, ஷில், தலோத்ரா, நந்தர்கி, சந்த்வானா, கராம்டி, கோரேஜ், மேனஞ்ச், கங்கசா, லோஹேஜ், ரஹிஜ், ரூதல்பூர், சுல்தான்பூர், பட்காம்,

சட்டப்பேரவை உறுப்பினர்கள்

மேலும் காண்க 

 குஜராத் சட்டமன்ற தொகுதிகளின் பட்டியல்
 குஜராத் சட்டப்பேரவை

மேற்கோள்கள்

வெளி இணைப்புகள் 

 
குஜராத்தில் அரசியல்
ஜூனாகத் மாவட்டம்
குஜராத் சட்டமன்றத் தொகுதிகள்
விசாவதர் சட்டமன்றத் தொகுதி

விசாவதர் சட்டமன்றத் தொகுதி (Visavadar Assembly constituency) (தொகுதி வரிசை எண்:87) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஜூனாகத் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த அரவிந்த்பாய் ஜினாபாய் லதானி ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 விசாவதர் தாலுகா
 பீசன் தாலுகா
 ஜூனாகத் தாலுகா (பகுதி) கிராமங்கள் - கேரளா, பியால், சோக்கி, கத்ரோட்டா, இசாபூர், பலியவாட், சோக்லி, வடல், சுக்பூர், பமாங்கம், டெர்வன், ஹஸ்னாபூர், ஜம்புடி, இந்திரேஷ்வர், சூரஜ்குண்ட், கிர்னார் ஹில்ஸ், துங்கர் தானா, மன்ப்டி, மன்ப்டி, மன்ப்டி, நவா பிபாலியா, பந்தலா, பல்கம், மந்தன்பரா, ராம்நாத், துங்கர்பூர், விஜாப்பூர், சோத்வதர், இந்தலா, படாபூர், சலதா, காதியா, தோரணியா, நவாகம், பில்கா, உம்ராலா, அவதாதியா மோட்டா, சோர்வாடி, ஆனந்த்பூர், மேவாசா காடியா, பக்து, பிரபாத்பூர், ரமேஷ்வர், கம்ரிபைனா, பேலா, பாதல்பூர், ஜம்கா, செம்ராலா, சங்க்தாவதர், தும்பலா.
அம்ரேலி மாவட்ட  பாகசரா தாலுகாவின் (பகுதி) - கடயா கிராமம்

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
கூத்தாய் தேசிய பூங்கா

கூத்தாய் தேசிய பூங்கா ஆங்கிலம்: Kutai National Parkt; என்பது இந்தோனேசியா, கிழக்கு கலிமந்தான், போர்னியோ தீவின் கிழக்கு கடற்கரையில் அமைந்துள்ள ஒரு தாழ்நிலத் தேசிய பூங்கா ஆகும். 

இது பூமத்திய ரேகைக்கு வடக்கே சுமார் 10 முதல் 50 கிமீ தொலைவில் உள்ளது.

புவியியல்

இந்தப் பூங்கா மகாகம் ஆற்றின் (Mahakam River) வடக்கே அமைந்துள்ளது; மற்றும் தனாவ் மாவ் ஏரி, சாந்தன் ஏரி, பெசார் ஏரி, சிராபன் ஏரி போன்ற பல ஏரிகளை உள்ளடக்கியது. 

இந்தப் பூங்கா, பொண்டாங் (Bontang) மற்றும் சங்கத்தா (Sangatta) நகரங்களை ஒட்டியும்; மாநிலத் தலைநகர் சமாரிண்டாவிற்கு (Samarinda) வடக்கே 120 கிமீ தொலைவிலும் உள்ளது. தேசிய பூங்காவிற்குள் பல பாரம்பரிய பூகிஸ் குடியிருப்புகள் உள்ளன.

சூழலியல்

கூத்தாய் தேசிய பூங்கா 2,000 கிமீ2 பரப்பளவில் பரவியுள்ளது. இது 1970-களில் இருந்து பாதுகாக்கப்பட்ட முன்னாள் கூத்தாய் வேட்டை விலங்குப் புகலிடப் பகுதியாகும் (Kutai Game Reserve).

இருப்பினும், கடந்த சில ஆண்டுகளில், வணிக நோக்கத்திற்காகக் காடுகள் வெட்டப் படுவதையும், சுரங்க நிறுவனங்களின் ஊடுருவல்களையும் தடுக்க இயலவில்லை. இதன் காரணமாக, காடுகள் அழிப்பதைத் தடுக்கும் முயற்சியாக கூத்தாய் தேசிய பூங்கா 1982-இல் நிறுவப்பட்டது.

பெரும் போர்னியோ காட்டுத் தீ

மேலும், 1982/83 ஆம் ஆண்டு பெரும் போர்னியோ காட்டுத் தீயினால், கூத்தாய் காடுகளின் பெரும் பகுதிகள் அழிந்து விட்டன. மேலும் பூங்காவின் கிழக்கு எல்லையில், பொது மக்களின் தொடர் அத்துமீறல்களினால், உண்மையான வனப்பூங்கா பகுதி குறைந்து வருகிறது. வளர்ச்சி பெற்ற காட்டுப் பகுதியில் ஏறத்தாழ 30% மட்டுமே எஞ்சி உள்ளது.

சமரிண்டா பன்னாட்டு வானூர்தி நிலையம் (Samarinda International Airport) மட்டுமே கூத்தாய் தேசிய பூங்காவிற்கு ஒரே பெரிய நுழைவாயிலாக உள்ளது. சுற்றுலாப் பயணிகள் பூங்காவை அணுகுவதற்கு இரண்டு முக்கிய இடங்கள் உள்ளன. சங்கத்தாவிற்கும் போண்டாங்கிற்கும் இடையிலான சாலையில் சங்கிமா பூங்கா உள்ளது. 

எனவே சிறு வாகனங்கள் அல்லது பேருந்துகள் மூலம் அணுகலாம். இப்பகுதியில் பல பழைய அமைப்பைக் கொண்ட தேசிய பூங்கா கட்டிடங்கள் உள்ளன.

ஓராங் ஊத்தான் மனிதக் குரங்குகள்

2004-இல், ஓராங் ஊத்தான்களின் எண்ணிக்கை 600 என பதிவு செய்யப்பட்டது. 2009-இல் 60 என வியத்தகு அளவில் குறைந்து விட்டது.[5] இருப்பினும், தொடர் பாதுகாப்பு முறைகள் செயல்படுத்தப்பட்டன. 

அதன் பின்னர் 2010-இல் நடத்தப்பட்ட ஒரு கணக்கெடுப்பில் 2,000 ஓராங் ஊத்தான்கள் வசிப்பதாகக் கண்டறியப்பட்டது.

மேலும் காண்க
 ஓராங் ஊத்தான்
 போகோர் தாவரவியல் பூங்கா
 சிபோடாஸ் தாவரவியல் தோட்டம்

மேற்கோள்கள்

வெளி இணைப்புகள்
 Official site

இந்தோனேசியாவில் உள்ள தாவரவியல் பூங்காக்கள்
சுவால்பார்டு துருவ மான்

சுவால்பார்டு  துருவ மான் (Svalbard reindeer) துருவ மான் இனங்களில் மிகச்சிறிய இனமாகும். இவ்வகை துருவ மான்கள் நார்வே நாட்டின் சுவால்பார்டு  தீவுக்கூட்டங்களில் மட்டும் காணப்படுகிறது. ஆண் சுவால்பார்டு துருவ மானின் சராசரி எடை  65 முதல் 90 கிலோ கிராம் வரையும் மற்றும்  பெண் சுவால்பார்டு துருவ மானின் சராசரி எடை  53 முதல் 70 கிலோ கிராம் வரையும் இருக்கும்.பிற வகை துருவ மான்களில் ஆண் மான்களின் சராசரி எடை 159 முதல் 182 கிலோ கிராம் வரையும், பெண் மான்கள்  80 முதல் 120 கிலோ கிராம் வரை எடைகொண்டிருக்கும்.மற்ற துருவ மான்களுடன் ஒப்பிடும்போது,  இவ்வகை துருவ மான்கள் குட்டை கால்கள் மற்றும் சிறிய, வட்டமான தலை கொண்டுளளது. குளிர்காலத்தில் இவற்றின் முடிகள் இலகுவான நிறமாகவும், அடர்த்தியாகவும் இருக்கும். இவைகள் குளிர்காலத்தில் பட்டினியாக இருக்கும் போதும் கூட கொழுப்பாக தோன்றும். ஏப்ரல் முதல் சூலை வரையிலான காலகட்டத்தில் ஆண்களுக்கு பெரிய கொம்புகள் உருவாகின்றது. ஆகஸ்டு-செப்டம்பர் மாதங்களில் முடிகளை உதிர்கின்றது. குளிர்காலத்தின் தொடக்கத்தில் ஆண் மான்கள் தங்கள் கொம்புகளை உதிர்க்கிறது.. பெண் மான்களுக்கு சூலை மாதத்திலிருந்து கொம்புகள் உருவாகின்றது. 

சுவால்பார்டு  தீவுக்கூட்டங்களில் இவ்வகை குட்டை துருவ மான்கள் ஏறத்தாழ 5,000 ஆண்டுகளாக பலவித தட்ப வெப்ப நிலைகளை கடந்து வாழ்கிறது.19 & 20ஆம் நூற்றாண்டுகளில் அதிகம் வேட்டையாடப்பட்டதால், சுவால்பார்டு தீவுக்கூட்டங்களில் இவ்வகை குட்டையான  துருவ மான்கள் கிட்டதட்ட அழியும் நிலைக்கு சென்றுள்ளது. 2019ஆம் ஆண்டில் இதன் எண்ணிக்கை 22,000 ஆக உயர்ந்துள்ளது. 
இது ஐரோப்பாவின் உயர் துருவப் பகுதியில் வாழும் ஒரே பெரிய மேய்ச்சல் பாலூட்டியாகும். குறுகிய ஆர்க்டிக் கோடையில், சுவால்பார்டு துருவ மான்கள், தாழ்நில சமவெளிகள் மற்றும் பள்ளத்தாக்குகளில் உள்ள புற்கள், மூலிகைச் செடிகள் மற்றும் இலையுதிர் புதர்களை உண்டு, குளிர்காலத்திற்கு தேவையான கொழுப்பை உடலில் சேர்த்து கொள்ளும். .

மேற்கோள்கள்

மான்கள்
ஆர்க்டிக் விலங்குகள்
கோங்காடு-I

கோங்காடு-I (Kongad-I) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூர் ஆகும். இந்த ஊரும் கோங்காடு-II என்ற ஊருடன், சேர்த்து கோங்காடு கிராம ஊராட்சியால் நிர்வகிக்கப்படுகிறது.

மக்கள்வகைப்பாடு 
2001 ஆண்டைய மக்கள் தொகைக் கணக்கெடுப்பின் படி, கோங்காடு-I கிராமத்தின் மொத்த மக்கள் தொகை 13,387 ஆகும். இதில் 6,408 பேர் ஆண்களும், 6,979 பேர் பெண்களும் ஆவர்.

மேற்கோள்கள் 

பாலக்காடு மாவட்டத்திலுள்ள கிராமங்கள்
கோங்காடு-II

கோங்காடு-II (Kongad-II) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூர் ஆகும். இந்த ஊரும் கோங்காடு-I ஊரும், கோங்காடு கிராம ஊராட்சியால் நிர்வகிக்கப்படுகிறது.

மக்கள்வகைப்பாடு 
2001 ஆண்டைய இந்திய மக்கள் தொகை கணக்கெடுப்பின் படி, கோங்காடு-II கிராமத்தின் மொத்த மக்கள் தொகை 14,406 ஆகும். இதில் 6,880 பேர் ஆண்களாவர்.  7,526 பேர் பெண்களாவர்.

மேற்கோள்கள் 

பாலக்காடு மாவட்டத்திலுள்ள கிராமங்கள்
தெனாலி மக்களவைத் தொகுதி

தெனாலி மக்களவைத் தொகுதி (Tenali Lok Sabha constituency) என்பது 2008ஆம் ஆண்டு வரை ஆந்திரப் பிரதேசத்தின் மக்களவை தொகுதியாக இருந்து பின்னர் நீக்கப்பட்ட இந்திய நாட்டாளுமன்றத் தொகுதியாகும்.

நாடாளுமன்ற உறுப்பினர்கள்

தேர்தல் முடிவுகள்

2004

மேலும் காண்க 

 தெனாலி
 மக்களவை தொகுதிகளின் பட்டியல்

மேற்கோள்கள் 

நீக்கப்பட்ட இந்திய மக்களவைத் தொகுதிகள்
எசு. இராமச்சந்திர ரெட்டி

எசு. இராமச்சந்திர ரெட்டி (S. Ramachandra Reddy)(செப்டம்பர் 6) என்பர் ஆந்திரப் பிரதேசம் அனந்தபூர் மாவட்டத்தின் பெனுகொண்டா சேர்ந்த இந்திய அரசியல்வாதி ஆவார். இவர் குருபா சாதியைச் சேர்ந்தவர்.

அரசியல் வாழ்க்கை 
1983ஆம் ஆண்டில், இவர் பெனுகோண்டா சட்டமன்றத் தொகுதியில் போட்டியிட்டு கங்குலா நாராயண ரெட்டியினைத் தோற்கடித்து சட்டமன்ற உறுப்பினர் ஆனார். பின்னர் 1985-இல் தெலுங்கு தேசம் கட்சியின் சார்பில் போட்டியிட்டு காங்கிரசு கட்சியின் ஜி. வீரண்ணாவினைத் தோற்கடித்து வெற்றி பெற்றார். இந்த முறை இவர் என். டி. ராமராவின் அரசாங்கத்தில் அமைச்சரானார். இவர் தொழில்துறை மற்றும் துறைமுகங்களுக்கான அமைச்சராகவும், பிற்படுத்தப்பட்டோர் நலக் குழுவின் தலைவராகவும் பணியாற்றினார். ஆனால் 1989 தேர்தலில் எசு. சென்னா ரெட்டி தோல்வியடைந்தார். 1996ஆம் ஆண்டில் இவர் இந்துபூர் மக்களவை தொகுதியின் நாடாளுமன்ற உறுப்பினராக கங்காதரை 172,422 வாக்குகள் பெரும்பான்மையுடன் தோற்கடித்து வெற்றி பெற்றார். 1998ஆம் ஆண்டில் இவர் எசு. கங்காதரால் தோற்கடிக்கப்பட்டார்.

மேற்கோள்கள் 

2005 இறப்புகள்
1944 பிறப்புகள்
தெலுங்கு தேசம் கட்சி அரசியல்வாதிகள்
அனந்தபூர் மாவட்ட நபர்கள்
11வது மக்களவை உறுப்பினர்கள்
மங்ரோல், ஜுனாகத் சட்டமன்றத் தொகுதி

மங்கரோல், ஜூனாகத் (Mangrol, Junagadh Assembly constituency) என்பது இந்தியாவின் குஜராத் மாநிலத்தில் உள்ள 182 சட்டப்பேரைவத் தொகுதிகளில்  ஒன்றாகும். இது ஜுனாகத் மாவட்டத்தின் ஒரு பகுதியாகும்.

இத்தொகுதியில் உள்ள பிரிவுகளின் பட்டியல் 
இந்த சட்டமன்ற இருக்கை பின்வரும் பிரிவுகளை பிரதிநிதித்துவப்படுத்துகிறது, 

 மாலியா-ஹாதினா தாலுகா
 மங்கரோல் தாலுகா (பகுதி கிராமங்கள்-அரங்கம், தேலானா, ஹுசெனாபாத், ஜாம்வாலி, ஜுடால், கோடாடா, கோட்டா ஜூனா, கோட்டா நவா, லம்போரா, லத்தோத்ரா, மக்துபூர், மங்கரோல் (மங்கரால், மன்கேத்ரா, சாக்ரானா, ஷேக்பூர், ஷாபூர், ஷெபா, ஷெரியாகான், ஷெரியாஜ், வீர்பூர், கங்கசா)

சட்டமன்ற உறுப்பினர்கள்

மேற்கோள்கள்

வெளி இணைப்புகள் 
குஜராத்தில் அரசியல்
ஜூனாகத் மாவட்டம்
குஜராத் சட்டமன்றத் தொகுதிகள்
சிறிராம் கிருஷ்ணன்

சிறிராம் கிருஷ்ணன் (Sriram Krishnan), இந்தியாவின் தமிழ்நாட்டின் சென்னையில் பிறந்த ஒரு இந்திய அமெரிக்கரான இணையதள தொழில்முனைவோர், முதலீட்டாளர், வலையொலியாளர், கிளப்ஹவுஸ் செயலி உருவாக்குனர் ஆவார். இவர் 2005ஆம் ஆண்டில் காட்டாங்குளத்தூர் எஸ் ஆர் எம் கல்லூரியில் இளநிலை தொழிநுட்பப் படிப்பை முடித்தார்.முன்னர் இவர் மைக்ரோசாப்ட், டுவிட்டர்,  யாகூ, முகநூல் மற்றும் ஸ்னாப்சாட் நிறுவனங்களில் பணியாற்றியுள்ளார்.

சனவரி 2025ல் ஐக்கிய அமெரிக்காவின் புதிய அதிபராக பதவியேற்க உள்ள டோனால்ட் டிரம்ப் சிறிராம் கிருஷ்னணை 22 டிசம்பர் 2024 அன்று செயற்கை நுண்ணறிவு உளவு அமைப்பின் ஆலோசகராக நியமித்துள்ளார்.

மேற்கோள்கள்

வெளி இணைப்புகள் 
 The Aarthi and Sriram Show (formerly The Good Time Show) (YouTube)
 Official website of The Aarthi and Sriram Show

வாழும் நபர்கள்
1980 பிறப்புகள்
சென்னை நபர்கள் 
அமெரிக்க இந்தியர்கள்
கொத்தட்டை

கொத்தட்டை என்பது இந்தியாவில் தமிழ்நாடு மாநிலத்தின் கடலூர் மாவட்டத்திலுள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார் 22.1 மீ. உயரத்தில், () என்ற புவியியல் ஆள்கூறுகள் கொண்டு கொத்தட்டை அமையப் பெற்றுள்ளது.

மக்கள்தொகை பரம்பல் 
2011 இந்திய மக்கள் தொகைக் கணக்கெடுப்பு அடிப்படையில், கொத்தட்டை கிராமத்தின் மக்கள்தொகை 1,468 ஆகும். இதில் 741 பேர் ஆண்கள் மற்றும் 727 பேர் பெண்கள் ஆவர்.

சுங்கச் சாவடி 
கடலூர் - சிதம்பரம் வழித்தடத்தில், இவ்வூரில் 23 திசம்பர் 2024 அன்று திறக்கப்பட்ட சுங்கச் சாவடியில், சுங்கக் கட்டணங்களைக் குறைக்க வலியுறுத்தி, தனியார் பேருந்து உரிமையாளர்களால் போராட்டம் நடத்தப்பட்டது.

மேற்கோள்கள் 

கடலூர் மாவட்டத்திலுள்ள ஊர்களும் நகரங்களும்
சான் ஜுவான் ஆறு (நிக்கராகுவா)

சான் ஜுவான் ஆறு (San Juan River), நடு அமெரிக்கா நாடான நிக்கராகுவாவின் மேற்கில் உள்ள நிக்கராகுவா ஏரியில் உற்பத்தியாகி,  நிக்கராகுவா-கோஸ்ட்டா ரிக்கா  நாட்டின் எல்லை வழியாக பாய்ந்து, தென் கிழக்கில்  கரிபியக் கடலில் கலக்கிறது இந்த ஆற்றின் நீளம் 192 கிலோ மீட்டர் (110 (மைல்)ஆகும். இந்த ஆறு நிக்கராகுவா மற்றும்  கோஸ்ட்டா ரிக்கா நாடுகளின் எல்லையாக அமைந்துள்ளது. ஒரு ஒப்பந்தத்தின் அடிப்படையில் ஜுவான் ஆற்றின் நீரை மட்டும் பயன்படுத்திக் கொள்ளும் உரிமை கோஸ்ட்டா ரிக்கா  நாட்டிற்கு உள்ளது. ஆனால் ஆறு நிக்கராகுவா நாட்டிற்கு சொந்தம்.

நிக்கராகுவா கால்வாய்த் திட்டம்
19ஆம் நூற்றாண்டில்  ஜுவான் ஆறு மற்றும் நிக்கராகுவா ஏரிகளை இணைக்கும் கால்வாய்களை வெட்டி, அட்லாண்டிக் பெருங்கடல் மற்றும் பசிபிக் பெருங்கடலை இணைக்கும் கால்வாய்த் திட்டத்தைச் செயல்படுத்த இன்றளவும் பேசப்பட்டு வருகிறது.

மேற்கோள்கள்

வெளி இணைப்புகள்
 

நிக்கராகுவாவின் ஆறுகள்
வட அமெரிக்க ஆறுகள்
நிக்கராகுவா ஏரி

நிக்கராகுவா ஏரி (Lake Nicaragua or  Cocibolca or Granada) நடு அமெரிக்கா நாடானா நிக்கராகுவாவிற்கு தென்மேற்கில் அமைந்த பிளவு பட்ட  பெரிய நன்னீர் ஏரியாகும். இது பரப்பளவில் உலகின் 19வது பெரிய நன்னீர் ஏரியாகும். கடல் மீன்களான சுறா, வாள் மீன் மற்றும் டெர்பீன் மீன்கள் இந்த ஏரியில் காணப்படுகிறது. 

இந்த ஏரி  8,264 சதுர கிலோ மீட்டர் பரப்பளவும்,  கடல் மட்டத்திலிருந்து 32.7 மீட்டர் உயரமும், 26 மீட்டர் ஆழமும்,  161 கிலோ மீட்டர் நீளமும், 71 கிலோ மீட்டர் அகலமும் கொண்டது. இந்த ஏரியில் 40க்கும் மேற்பட்ட ஆறுகள் கலக்கிறது. இந்த ஏரியிலிருந்து சான் ஜுவான் ஆறு உற்பத்தி ஆகி, கரிபியக் கடலில் கலப்பதுடன், நிக்கராகுவா-கோஸ்ட்டா ரிக்கா நாடுகளின் எல்லைகளாக அமைகிறது. இவ்வேரியில் கிரனடா,  அல்தாகிராசியா, மொயோகல்பா, சான் கார்லஸ், சான் சோர்ஜ் போன்ற பெரிய தீவு நகரங்கள் உள்ளது.  இதன் வடக்கில் மனாகுவா ஏரி உள்ளது.

நிக்கராகுவா கால்வாய்த் திட்டம்

19ஆம் நூற்றாண்டில்  பிரிட்டோ ஆறு மற்றும் நிக்கராகுவா ஏரிகளை இணைத்து கால்வாய்களை வெட்டி, பசிபிக் பெருங்கடல் மற்றும் கரிபியக் கடலை இணைக்கும் கால்வாய்த் திட்டம் செயல்படுத்த இன்றளவும் பேசப்பட்டு வருகிறது.

இதனையும் காண்க
 மனாகுவா ஏரி
 மனாகுவா
 சான் ஜுவான் ஆறு (நிக்கராகுவா)

மேற்கோள்க்ள்

வெளி இணைப்புகள்

JPL NASA: Perspective View with Landsat Overlay, Lakes Managua and Nicaragua

நிக்கராகுவாவின் ஏரிகள்
மனாகுவா ஏரி

மனாகுவா ஏரி (Lake Managua), நிக்கராகுவா நாட்டில் உள்ள நிக்கராகுவா ஏரிக்கு வடக்கில் அமைந்த ஒரு நன்னீர் ஏரி ஆகும்.. இதன் கரையில்  நாட்டின் தலைநகரான மனாகுவா நகரம் உள்ளது. மனாகுவா எரி 1,042 சதுர கிலோ மீட்டர் பரப்பளவும்; 65 கிலோ மீட்டர் நீளமும்; 25 கிலோ மீட்டர் அகலமும்;  5 மீட்டர் ஆழமும் கொண்டுள்ளது. மனாகுவா ஏரியிலிருந்து திபிதாபா ஆறு கிழக்கு நோக்கி பாய்ந்து கரிபியக் கடலில் கலக்கிறது.  மனாகுவா ஏரிப் பகுதிகளில் பூர்வகுடிகளாக நிக்கராவ் பழங்குடி மக்கள் அதிகம் வாழ்கின்றனர். இந்த ஏரியில் மக்கள் வாழாத இரண்டு தீவுகள் உள்ளது. அவற்றில் ஒன்று எரிமலைத் தீவு ஆகும்.

மாசு
மனாகுவா ஏரியைச் சுற்றி அமைந்த மனாகுவா நகரத்தில் 16,80,100 மக்கள் வாழ்வதாலும், 1927ஆம் ஆண்டிலிருந்து மனாகுவா நகரத்தின் கழிவுகள் மனாகுவா ஏரியில் கொட்டப்படுவதாலும் மனாகுவா ஏரி நீர்  மிகவும் மாசடைந்துள்ளது. 2009ஆம் ஆண்டில் கழிவு நீரைச் சுத்திகரிக்கும் ஆலை நிறுவப்பட்டதால், மனாகுவா நகரத்தின்  40% கழிவு நீர் சுத்திகரித்து ஏரியில் விடப்படப்படுகிறது.

மேற்கோள்கள்

வெளி  இணைப்புகள் 

JPL NASA: PIA03365: Perspective View with Landsat Overlay, Lakes Managua (foreground) and Nicaragua (background)

நிக்கராகுவாவின் ஏரிகள்
மனுவேல் ஞான முத்து

மனுவேல் ஞான முத்து (Manuel Gnana Muthu)(1935 – 23 மே 2018) என்பவர் எம். ஜி. முத்து என சுருக்கமாக அறியப்படும் இவர் எம். ஜி. எம் குழும நிறுவனங்களின் நிறுவனரும் மற்றும் முதன்மைத் தலைவருமாவார்.

வாழ்க்கைச் சுருக்கம் 
தமிழ் நாட்டின் திருநெல்வேலி மாவட்டம் திசையன்விளை என்னும் சிற்றூரில்  1935ஆம் ஆண்டு கிருத்துவ நாடார் தம்பதியினருக்கு மகனாகப் பிறந்தார். பின்னர் குடும்ப ஏழ்மையின் காரணமாக 1952ஆம் ஆண்டு தனது சிற்றூரான திசையன்விளையிலிருந்து சென்னைக்கு வந்தார். மேலும் சென்னை துறைமுகத்தில் கூலியாகப் பணிபுரிந்த இவர், ஓரிடத்திலிருந்து சரக்குகளைப் பாதுகாத்து, சேமித்து அவற்றைச் சேரவேண்டிய இடத்தில் பத்திரமாகச் சேர்க்கும் தொழிலான இடப்பெயர்வு (Logistics) என்னும் தொழிலைச் செய்து வந்தார். பின்னர் எம். ஜி. எம். தங்கும் விடுதி, உணவகங்கள்,  சென்னையில் மிகவும் பிரபலமாக அறியப்படும் எம்.ஜி.எம். டிஸ்னி வேல்ட், கேளிக்கைப் பூங்கா ஆகிய பொழுதுபோக்கு பூங்காக்களை ஒன்றன்பின் ஒன்றாகத் தொடங்கிய மனுவேல் ஞான முத்து எம். ஜி. எம். குழும நிறுவனத்தை நிறுவினார். மேலும் இவரது வாழ்க்கை வரலாற்றை கந்தலில் இருந்து செல்வங்கள் வரை (Rags To Riches) என்கின்ற தன் சுயசரிதையில் என்னென்ன சிக்கல்களை, இன்னல்களையெல்லாம் எதிர் கொண்டார், எப்படி எம்ஜிஎம் என்கின்ற எம்ஜிஎம் குழும நிறுவனத்தை உருவாக்கினார் என்பதையெல்லாம் விரிவாகப் பதிவு செய்துள்ளார்.

மேற்கோள்கள்

வெளி இணைப்புகள் 

MGM Group of Companies website
MGM Hotels and Resorts | Official Website

திருநெல்வேலி மாவட்ட நபர்கள்
தமிழகத் தொழிலதிபர்கள்
1935 பிறப்புகள்
2018 இறப்புகள்
பார்வதிபுரம் மக்களவைத் தொகுதி

பார்வதிபுரம் மக்களவைத் தொகுதி (Parvathipuram Lok Sabha constituency) என்பது 2008 வரை வடகிழக்கு ஆந்திரப் பிரதேசத்தில் உள்ள ஒரு மக்களவை தொகுதியாக இருந்தது. இந்த தொகுதி பட்டியலில் மற்றும் பழங்குடியினருக்கு ஒதுக்கப்பட்டிருந்தது.

நாடாளுமன்ற உறுப்பினர்கள்

தேர்தல் முடிவுகள்

2004

மேலும் காண்க 
 பார்வதிபுரம், ஆந்திரப் பிரதேசம்
 மக்களவை தொகுதிகளின் பட்டியல்

மேற்கோள்கள் 

<

விஜயநகரம் மாவட்டம்
நீக்கப்பட்ட இந்திய மக்களவைத் தொகுதிகள்
புனி பண்பாடு

புனி பண்பாடு (ஆங்கிலம்: Buni Culture இந்தோனேசிய மொழி: Kebudayaan Buni) என்பது வரலாற்றுக்கு முந்தைய ஒரு களிமண் மட்பாண்ட பண்பாடாகும். 

இந்தப் பண்பாடு, வடக்கு மேற்கு ஜாவா கடற்கரையோரங்கள், ஜகார்த்தா மற்றும் பான்டென் ஆகியவற்றில் கிமு 400 முதல் கிபி 100 வரை வளர்ச்சிப் பெற்று இருந்தது. கிபி 500 வரை நீடித்திருக்கலாம் என அறியப்படுகிறது. 

ஜகார்த்தாவின் கிழக்கே பெகாசி, பாபெலான், புனி கிராமத்தின் முதன்முதலில் கண்டுபிடிக்கப்பட்ட தொல்பொருள் தளத்தின் பெயரால் இந்தப் பண்பாட்டிற்கும் பெயரிடப்பட்டது.

பொது

புனி கலாச்சாரம், வெட்டப்பட்ட வடிவியல் அலங்காரங்களுடன், வினோதமான மட்பாண்டங்களுக்குப் பெயர் பெற்றது. தென்கிழக்கு ஆசியாவில், இந்தியாவின் தொல்லியல் சிறுசில்லி (Roulettes) பொருட்கள் இங்குதான் முதன்முதலில் கிடைத்தன. அதுவே ஒரு வரலாற்றுப் புள்ளியாகவும் பதிவாகி உள்ளது.

பிற்காலத்தில் களிமண் மட்பாண்டங்கள், மேற்கு ஜாவாவின் அன்யர் கிராமம் (Anyer); மற்றும் சிரபொன் (Cirebon) நகரத்திலும் கண்டுபிடிக்கப்பட்டன.

கி.மு. 400 முதல் கி.பி. 100 வரையிலான உணவு மற்றும் பானக் கலன்கள் சார்ந்த கலைப்பொருட்கள் கண்டுபிடிக்கப்பட்டுள்ளன. அவை பெரும்பாலும் அடக்கம் செய்யப் பட்டவர்களுக்கான பரிசுப் பொருட்களாக இருந்தன.

சிறப்பியல்புகள்

புனி பண்பாட்டை புரோட்டோ-படாவி பண்பாடு (Proto-Batawi Culture) என்று வல்லுநர்கள் சிலர் விவரிக்கின்றனர்.  படாவி பண்பாடு என்பது  ஜகார்த்தா மற்றும் அதைச் சுற்றியுள்ள பகுதிகளில் வசிக்கும் படாவி மக்களுடன் தொடர்புடையது. 

புனி பண்பாடு வரலாற்றுக்கு முந்தைய ஒரு சமூகமாகத் தொடங்கியது என்றும் கூறப்படுகிறது. ஆனால் கி.பி நான்காம் மற்றும் ஐந்தாம் நூற்றாண்டுகளில், அந்தப் பண்பாடு இந்து சமயத்துடன் ஒருங்கிணைந்ததால் மற்றொரு பண்பாடாக வளர்ச்சி கண்டது.

இந்த இரண்டு பண்பாடுகளும் 100 முதல் 200 ஆண்டுகள் வரை இடைப்பட்டுள்ளன. இந்தப் பண்பாடுகள் ஜகார்த்தா, பத்துஜெயாவில் (Batujaya Archaeological Site) கட்டப்பட்ட கோயில் வளாகத்திலும்; பின்னர், வேறு இடங்களில் கட்டப்பட்ட இந்து கோயில் வளாகங்களிலும் சித்தரிக்கப்பட்டுள்ளன.

காட்சியகம்

 புனி பண்பாட்டுக் காட்சிப் படங்கள் (400 கிமு–100 கிபி)

மேலும் காண்க
 இந்தோனேசியாவின் வரலாறு

மேற்கோள்கள்

வெளி இணைப்புகள்
 Uncovering Southeast Asia's past

Pierre-Yves Manguin and Agustijanto Indrajaya, "The Archaeology of Batujaya (West Java, Indonesia):an Interim Report", in Uncovering Southeast Asia's past: selected papers from the 10th International Conference of the European Association of Southeast Asian Archaeologists (Elisabeth A. Bacus, Ian Glover, Vincent C. Pigott eds.), 2006, NUS Press, 
 Miksic, John N., The Buni Culture, In: Southeast Asia, from prehistory tons history (Ian Glover dan Peter Bellwood eds.), London 2004, 

இந்தோனேசியப் பண்பாடு
இந்தோனேசியாவின் தொல்லியல்
சுமாத்திரா வரலாறு
போர்னியோவின் வரலாறு
பத்துஜெயா கோயில் வளாகம்

பத்துஜெயா கோயில் வளாகம் (ஆங்கிலம்: Batujaya Temple Complex இந்தோனேசிய மொழி: Percandian Batujaya) என்பது இந்தோனேசியா, மேற்கு ஜாவா, காரவாங், பத்துஜெயா கிராமத்தில் அமைந்துள்ள ஒரு தொல்பொருள் தளமாகும்.

பத்துஜெயா கோயில்கள் ஜாவாவில் எஞ்சியிருக்கும் மிகப் பழமையான கோயில் கட்டமைப்புகளாக இருக்கலாம் என்றும்; தருமநகரா இராச்சியத்தின் போது, கிபி. 5 – கிபி. 6-ஆம் நூற்றாண்டுகளில் கட்டப்பட்டதாக இருக்கலாம் என தொல்பொருள் ஆய்வாளர்கள் மதிப்பிட்டுள்ளனர்.

பொது

ஐந்து சதுர கிலோமீட்டர் பரப்பளவைக் கொண்டுள்ள இந்தத் தளம்; ஏறக்குறைய 30 கட்டமைப்புகளைக் கொண்டுள்ளது. இந்தக் கட்டமைப்புகள், சுந்தானிய மொழியில் உன்யூர் (Hunyur) அல்லது ஊனூர் (Unur) என்று அழைக்கப்படுகின்றன.

1984-இல் இந்தோனேசியப் பல்கலைக்கழகத்தின் தொல்பொருள் ஆய்வாளர்களால் இந்தத் தளம் முதன்முதலில் கண்டுபிடிக்கப்பட்டது. அதன் பின்னர் நடைபெற்ற அகழ்வாராய்ச்சியில் இருந்து 17 கட்டமைப்புகள் கண்டுபிடிக்கப்பட்டன. அவற்றில் மூன்று கட்டமைப்புகள் குளங்களின் வடிவில் உள்ளன.

கட்டமைப்பு

பத்து ஜெயா ஆலயக் கட்டமைப்புகள் களிமண் மற்றும் அரிசி உமிகளின் கலவை கொண்ட செங்கற்களால் ஆனது. அந்தக் கட்டமைப்புகள் எரிமலை பாறைகளால் உருவாக்கப்படவில்லை. மீட்கப்பட்ட இரண்டு கட்டமைப்புகள் கோயில் வடிவில் உள்ளன. 

அவற்றில் ஜீவா கோயில் (Jiwa Temple) என அழைக்கப்படும் கோயில் முழுமையாக மீட்டெடுக்கப்பட்டு உள்ளது. பாண்டுங் தொல்லியல் அமைப்பின் (Bandung Archeology Agency) தலைவரான டாக்டர் டோனி திஜுபியன்டோனோ (Dr. Tony Djubiantono) என்பவரின் கூற்றுப்படி, ஜீவா கோயில் 2-ஆம் நூற்றாண்டில் கட்டப்பட்டதாகும்.

வரலாறு

இந்தோனேசியாவின் மிகப் பழமையான இந்து-பௌத்த இராச்சியமான தருமநகராவின் இருப்பிடத்திற்குள் பத்து ஜெயா ஆலயங்கள் இருப்பதால் இந்த தொல்பொருள் தளத்தின் கண்டுபிடிப்பு முக்கியமானதாகக் கருதப்படுகிறது. 

பத்து ஜெயா கட்டமைப்புகள் கண்டுபிடிப்புக்கு முன், மேற்கு ஜாவாவில் பழங்கால கோயில் எச்சங்கள் எதுவும் இல்லை. இதற்கு முன்னர், மேற்கு ஜாவாவில் நான்கு கோயில் தளங்கள் மட்டுமே கண்டுபிடிக்கப்பட்டன.

இந்தோனேசிய பண்பாட்டுப் புதையல் செல்வம்

5-ஆம் மற்றும் 6-ஆம் நூற்றாண்டுகளுக்கு இடைப்பட்ட காலத்தில் ஜீவா கோயில் கட்டப்பட்டு இருக்கலாம் என முதற்கட்ட ஆய்வில் கண்டறியப்பட்டது. அப்பகுதியில் ஏராளமான சிறிய களிமண் பலகைகள் மற்றும் பிரார்த்தனையில் பயன்படுத்தப்படும் புத்தரின் படங்களும் கண்டுபிடிக்கப்பட்டன.  அவற்றில் காணப்படும் கல்வெட்டு அமைப்புகளின் அடிப்படையில் ஐந்தாம்; ஆறாம் நூற்றாண்டு கால உறுதிப்பாடு செய்யப்பட்டது.

ஏப்ரல் 2019-இல், பத்துஜெயா கோயில் வளாகம் இந்தோனேசிய தேசிய பண்பாட்டுப் புதையல் செல்வம் (Indonesian National Cultural Treasure) என அறிவிக்கப்பட்டது.

காட்சியகம்
 பத்துஜெயா வளாகக் கண்டுபிடிப்புகள் (கிபி. 5 – கிபி. 6-ஆம் நூற்றாண்டுகள்)

மேலும் காண்க
 இந்தோனேசியாவின் வரலாறு

மேற்கோள்கள்

வெளி இணைப்புகள்
 Uncovering Southeast Asia's past

இந்தோனேசியப் பண்பாடு
இந்தோனேசியாவின் தொல்லியல்
சுமாத்திரா வரலாறு
போர்னியோவின் வரலாறு
திபிதாபா ஆறு

திபிதாபா ஆறு (Tipitapa River Or Río Tipitapa) நடு அமெரிக்கா நாடான நிக்கராகுவா நாட்டின் நன்னீர் ஏரிகளான மனாகுவா ஏரியிலிருந்து  நிக்கராகுவா ஏரி வரை பாயும் குறைந்த நீளம் கொண்ட ஆறு ஆகும். இந்த ஆற்றில் மழைக்காலங்களில் மட்டும் நீர் பாய்கிறது மழைக்காலங்களில் ஆற்று நீர் வெள்ளத்தால் திபிதாபா நகரம் கடுமையாக பாதிக்கப்படுகிறது. இந்த ஆறு பெரிய சதுப்பு நிலங்கள் மற்றும் குளங்கள் மற்றும் பசுமையான தாவரங்களால் மூடப்பட்டுள்ளது.

மேற்கோள்கள்

நிக்கராகுவாவின் ஆறுகள்
நிக்கராகுவா கால்வாய் மற்றும் மேம்பாட்டுத் திட்டம்

நிக்கராகுவா கால்வாய் மற்றும் மேம்பாட்டுத் திட்டம் (Nicaraguan Canal and Development Project), பனமா கால்வாய் போன்று நிக்கராகுவா நாட்டில் வணிகக் கப்பல் போக்குவரத்திற்காக, கரிபியக் கடலையும், பசிபிக் பெருங்கடலையும்  கால்வாய்கள் வெட்டி இணைக்கும் பெருந் திட்டமாகும். இத்திட்டத்தினை சீனாவின் ஆங்காங்கு நிக்கராகுவா கால்வாய் மேம்பாட்டு முதலீட்டு நிறுவனம் நிதியுதவி செய்ய உள்ளது.இக்கால்வாய் வெட்டும் திட்டத்திற்கு பிரிட்டோ ஆறு  மற்றும் நிக்கராகுவா ஏரிகள் பயன்படுத்தப்பட உள்ளது.திட்டமிடப்பட்டுள்ள கால்வாயின் நீளம் 270 கிலோ மீட்டர் (170 மைல்கள்) ஆகும். இக்கால்வாய்  திட்டம் பசிபிக் பெருங்கடலில் கலக்கும்  பிரிட்டோ ஆற்றிலிருந்து, நிக்கராகுவா ஏரி வரையும், பின்னர் நிக்கராகுவா ஏரியிலிருந்து  கரிபியக் கடல் வரையும் செயல்படுத்தப்பட உள்ளது.

எதிர்ப்புகள்
இத்திட்டத்தால் நடு அமெரிக்காவின் முதன்மை நீர் நிலையான நிக்கராகுவா ஏரிக்கு சுற்றுச்சூழல் பாதிப்புக்கு உள்ளாகும் என அறிவியல் அறிஞர்கள் எடுத்துரைத்தனர். மேலும் கப்பல் போக்குவரத்து நிபுணர்கள் மற்றும்  பொறியாளர்களால் திட்டத்தின் நம்பகத்தன்மை கேள்விக்குள்ளாக்கப்பட்டது.

திட்டம் கைவிடல்
மே 2024ல் நிக்கராகுவா சட்டமன்றம் இக்கால்வாய் திட்டத்திற்கு முதலீடு செய்யும் ஆங்காங்கு நிக்கராகுவா கால்வாய் மேம்பாட்டு முதலீட்டு நிறுவனத்திற்கு சலுகைகள் வழங்க மறுத்து விட்டது.இதனால் நிக்கராகுவா கால்வாய் திட்டம் கைவிடப்பட்டுள்ளது.

மேற்கோள்கள்

நிக்கராகுவா
பிரிட்டோ ஆறு

பிரிட்டோ ஆறு (Rio Brito), நடு அமெரிக்க நாடான நிக்கராகுவாவின் தென்மேற்கில் பாய்ந்து பசிபிக் பெருங்கடலில் கலக்கிறது. நிக்கராகுவா கால்வாய் திட்டத்தின் ஒரு பகுதியாக இந்த ஆறும் நிக்கராகுவா ஏரியும் பயன்படுத்தப்பட உள்ளது.

மேற்கோள்கள் 

நிக்கராகுவாவின் ஆறுகள்
மக்னீசியம் ஐதரைடு

மக்னீசியம் ஐதரைடு (Magnesium hydride) என்பது MgH2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தின்  எடையில் 7.66% ஐதரசனைக் கொண்டுள்ளது. ஐதரசன் சேமிப்பு ஊடகமாகவும் ஆய்வு செய்யப்பட்டுள்ளது.

தயாரிப்பு
1951 ஆம் ஆண்டில் மக்னீசியம், ஐதரசன் ஆகிய தனிமங்களில் இருந்து தயாரிக்கப்பட்டது. MgI2 வினையூக்கியின் முன்னிலையில் அதிக அழுத்தம் மற்றும் வெப்பநிலையில் (200 வளிமண்டல அழுத்தம், 500 °செல்சியசு) மக்னீசியம் உலோகத்துடன் நேரடியாக ஐதரசனைச் சேர்த்து ஐதரசனேற்றம் செய்து  மக்னீசியம் ஐதரைடு தயாரிக்கப்பட்டது:

Mg + H2 → MgH2

கோளகை அரைவை எந்திரத்தில் உற்பத்தி செய்யப்படும் நுண்படிக மக்னீசியத்தைப் பயன்படுத்தி Mg மற்றும் H2 தனிமங்களிலிருந்து குறைந்த வெப்பநிலையில் மக்னீசியம் ஐதரைடு உற்பத்தி ஆய்வு செய்யப்பட்டது. பிற தயாரிப்பு முறைகளில் பின்வருவன அடங்கும்:

மக்னீசியம் ஆந்த்ரசீனின் ஐதரசனேற்ற வினையில் மக்னீசியம் ஐதரைடு உருவாகும்.:
Mg(ஆந்த்ரசீன்) + H2 → MgH2
இலித்தியம் அலுமினியம் ஐதரைடுடன்  ஈரெத்தில்மக்னீசியம் வினைபுரிந்தாலும் மக்னீசியம் ஐதரைடு உருவாகும். 

பீனைல்சிலேனுடன் ஈதர் அல்லது ஐதரோகார்பன் கரைப்பான்களில் கரைக்கப்பட்ட டைபியூட்டைல் மக்னீசியம் சேர்மத்துடன் டெட்ரா ஐதரோ பியூரான் அல்லது டெட்ராமெத்திலெத்திலீன்டையமீன் ஈந்தணைவி முன்னிலையில் சிக்கலான MgH2 இன் தயாரிப்பான MgH2.THF தயாரிக்கப்படுகிறது.

கட்டமைப்
அறை வெப்பநிலையில் α-MgH2 வடிவம் ஓர் உரூட்டைல் கட்டமைப்பைக் கொண்டுள்ளது. மக்னீசியம் ஐதரைடுக்கு குறைந்தபட்சம் நான்கு உயர் அழுத்த வடிவங்கள் உள்ளன: α-PbO2 கட்டமைப்பைக் கொண்ட γ-MgH2, Pa-3 என்ற இடக்குழுவுடன் கூடிய கனசதுர β-MgH2 , Pbc21 என்ற இடக்குழுவுடன் கூடிய செஞ்சாய்சதுர எச்பி1 மற்றும் Pnma என்ற இடக்குழுவுடன் கூடிய செஞ்சாய்சதுர எச்பி2  ஆகியவை மக்னீசியம் ஐதரைடு வடிவங்களாகும். கூடுதலாக ஒரு விகிதவியலுக்கு ஒவ்வாத MgH(2-δ) வடிவமும் வகைப்படுத்தப்பட்டுள்ளது. ஆனால் இது மிகச் சிறிய துகள்களுக்கு மட்டுமே இருப்பதாகத் தோன்றுகிறது. (பேரளவு MgH2 சேர்மத்திற்கு விகிதவியல் அவசியமாகும். ஏனெனில், இது H காலியிடங்களின் மிகக் குறைந்த செறிவுகளுக்கு மட்டுமே இடமளிக்கும்) ).

பிணைப்பு
உரூட்டைல் வடிவத்தில் காணப்படும் பிணைப்பு சில சமயங்களில் முற்றிலும் அயனிப்பிணைப்பாக இல்லாமல் இயற்கையில் ஓரளவு சகப்பிணைப்பு என்று விவரிக்கப்படுகிறது. மின் விசையை அதிகப்படுத்தும் சாதன எக்சுகதிர் விளிம்பு விளைவு சோதனை மூலம் மேற்கொள்ளப்பட்ட மின்னூட்ட அடர்த்தி நிர்ணயம், மக்னீசியம் அணு முழுமையாக அயனியாக்கம் அடைந்து கோள வடிவில் உள்ளது என்றும் ஐதரைடு அயனி நீளமானது என்பதையும் குறிக்கிறது. MgH, MgH2, Mg2H, Mg2H2, Mg2H3 மற்றும் Mg2H4 ஆகிய மக்னீசியம் ஐதரைடின் மூலக்கூறுகள் அதிர்வு நிறமாலை மூலம் அடையாளம் காணப்பட்டுள்ளன. இம்மூலக்கூறு வடிவங்கள் 10 கெல்வினுக்கும் குறைவான அணிக்கோவையில் தனிமைப்படுத்தப்பட்ட மாதிரிகளில் கண்டறியப்பட்டுள்ளன. இவை ஐதரசனின் சீரொளி  நீக்கம் செய்யப்பட்டதைத் தொடர்ந்து உருவாகின்றன.  Mg2H4 மூலக்கூறு இருபடி அலுமினியம் ஐதரைடு (Al2H6) போன்ற ஒரு பாலம் அமைப்பைக் கொண்டுள்ளது.

வினைகள்
மக்னீசியம் ஐதரைடு தண்ணீருடன் நன்றாக வினைபுரிகிறது. ஐதரசன் வாயு வெளியிடப்படுகிறது.

MgH2 + 2 H2O → 2 H2 + Mg(OH)2
287 °செல்சியசு வெப்பநிலையில் 1 பார் அழுத்தத்தில் சிதைந்து  ஐதரசனை உருவாக்குகிறது.[16] மீளக்கூடிய ஐதரசன் சேமிப்பு ஊடகமாக MgH2 சேர்மத்தைப் பயன்படுத்துவதில் அதிக வெப்பநிலை ஒரு வரம்பாகக் கருதப்படுகிறது:

MgH2 → Mg + H2

மேற்கோள்கள் 

மக்னீசியம் சேர்மங்கள்
ஐதரைடுகள்
கிறித்துமசு தீவு (தசுமேனியா)

கிறித்துமசு தீவு (Christmas Island (Tasmania)) என்பது புத்தாண்டு குழுவின் ஒரு பகுதியாகும். இது ஆத்திரேலியாவின் தசுமேனியா வடமேற்கு கடற்கரையில் பெரும்  ஆத்திரேலிய விரிகுடாவில் அமைந்துள்ள ஒரு கருங்கல் தீவு ஆகும். இதன் பரப்பளவு 63.49 ஹெக்டேர் ஆகும்.

புத்தாண்டு குழு 
புத்தாண்டு குழுவில் நான்கு தீவுகள் உள்ளன. 

 கிங் தீவு
 புத்தாண்டு தீவு மற்றும்
 கவுன்சிலர் தீவு
 கிறித்துமசு தீவு

நான்கு தீவுகளில் கிங் தீவு மிகப்பெரிய பரப்பளவைக் கொண்டிருந்தாலும், கிங் தீவை விடச் சில நாட்களுக்கு முன்பு ஐரோப்பியர்களால் கண்டுபிடிக்கப்பட்டதால் இந்தக் குழுவிற்குப் புத்தாண்டு தீவு என்று பெயரிடப்பட்டுள்ளது.

விலங்கினங்கள் 
இனப்பெருக்கம் செய்யும் கடற்பறவை மற்றும் கரையோரப் பறவை சிற்றினங்களில் சிறிய பென்குவின், குறுகிய வால் ஷியர்வாட்டர், பசிபிக் கடற்பறவை, வெள்ளி கடற்பறவை, கருப்பு வெள்ளை சிப்பி பிடிப்பான், மற்றும் கருமுக நீர்க்காகம் ஆகியவை அடங்கும். ஊர்வனவற்றில் புலி பாம்புகள் மற்றும் பல்லிகள் அடங்கும். ஒரு வகைச் சுண்டெலியும் கிறித்துமசு தீவில் காணப்படுகிறது.

கடற்பறவைகள் மற்றும் கரையோரப் பறவைகளின் இனப்பெருக்கத்தில் இத்தீவு முக்கியத்துவம் வாய்ந்த பகுதியாகும்.

புவியியல் 
பன்னாட்டு நீர்ப்பரப்பு அமைப்பின் கூற்றுப்படி, பாசு குடாவினைப் பெரும் ஆத்திரேலிய பெருங்குடாவிலிருந்து பிரிக்கும் பிரிவு கிங் தீவு வழியாகச் செல்கிறது. எனவே கிறித்துமசு தீவு பெரும் ஆத்திரேலியன் பெருங்குடாவில் அமைந்துள்ளது.

கிறித்துமசு தீவை தாசுமேனியாவின் கிழக்குக் கடற்கரையில் உள்ள சிறிய   கிறித்துமசு தீவுடனோ அல்லது இந்தியப் பெருங்கடலில் உள்ள ஆத்திரேலிய வெளிப்புறக் கிறித்துமசு தீவுடன் குழப்பக்கூடாது.

மேலும் காண்க 

 தசுமேனியா தீவுகளின் பட்டியல்

மேற்கோள்கள் 

Coordinates on Wikidata
தாசுமேனியாவின் புவியியல்
ஆத்திரேலியப் பறவைகள்
பொதுவகப்பகுப்பு விக்கித்தரவு தடப்பகுப்புகள்
ஆத்திரேலியப் புவியியல்
மறைக்கப்பட்ட பகுப்புகள்
தீவுகள்
தாஸ்மானியா
தடப்பகுப்புகள்
இந்திய உள்துறை செயலாளர்

இந்திய உள்துறை செயலாளர் (Home Secretary (India)) என்பவர் இந்திய அரசின் உள்துறை அமைச்சகத்தின் நிர்வாகத் தலைவராக உள்ளார். இந்தப் பதவியை இந்திய அரசின் செயலாளர் பதவியில் உள்ள மூத்த இந்திய ஆட்சிப் பணி அதிகாரி ஒருவர் வகிக்கிறார். தற்போதைய உள்துறை செயலாளராக கோவிந்த் மோகன் உள்ளார். மத்திய சேமக் காவல் படை, மத்தியத் தொழில்துறை பாதுகாப்புப் படை, எல்லைப் பாதுகாப்புப் படை மற்றும் மத்திய காவல்துறை அமைப்புகள் உட்பட அனைத்து மத்தியப் படைகளும் மத்திய உள்துறை செயலாளரின் கீழ் உள்ளன.

இந்திய அரசின் செயலாளராக, உள்துறை செயலாளர் இந்திய முன்னுரிமையில் 23வது இடத்தில் உள்ளார்.

அதிகாரங்கள், பொறுப்புகள் மற்றும் பதவிகள் 
உள்துறை செயலாளர் உள்துறை அமைச்சகத்தின் நிர்வாகத் தலைவராகவும், உள்துறை அமைச்சகத்திற்குள் கொள்கை மற்றும் நிர்வாகத்தின் அனைத்து விடயங்களிலும் உள்துறை அமைச்சரின் முதன்மை ஆலோசகராகவும் உள்ளார்.

உள்துறை செயலாளரின் பணி பின்வருமாறு:

 உள்துறை அமைச்சகத்தின் நிர்வாகத் தலைவராகச் செயல்படுதல். இது தொடர்பான பொறுப்பு முழுமையானது மற்றும் பங்கிடப்படாதது.
 கொள்கை மற்றும் நிர்வாக விவகாரங்களின் அனைத்து அம்சங்களிலும் உள்துறை அமைச்சரின் தலைமை ஆலோசகராகச் செயல்படுதல்.
 இந்திய நாடாளுமன்றத்தின் பொதுக் கணக்குக் குழு முன் உள்துறை அமைச்சகத்தைப் பிரதிநிதித்துவப்படுத்துதல்.
 உள்துறை அமைச்சகத்தின் சமச் செயலாளர்களில் முதல் நபராகச் செயல்படுதல்.

ஊதியம், தங்குமிடம் மற்றும் சலுகைகள் 
உள்துறை செயலாளர் இராஜதந்திர கடவுச் சீட்டு பெறத் தகுதியானவர். மத்திய உள்துறை செயலாளரின் அதிகாரப்பூர்வமாக ஒதுக்கப்பட்ட இல்லம் 3, நியூ மோதி பாக், புது தில்லி, ஒரு வகை-VIII ஓரடுக்கு மனை ஆகும்.

உள்துறை செயலாளர் இந்திய அரசின் செயலாளர் பதவியில் இருப்பதால், இவரது சம்பளம் மாநில அரசுகளின் தலைமைச் செயலாளர்களுக்கும், படைத்தளபதி மற்றும் அதற்குச் சமமான பதவிகளில் உள்ள இராணுவத் தளபதி/தளபதிகளுக்கும் சமமானதாகும்.

உள்துறை செயலாளர்களின் பட்டியல்

மேலும் காண்க 

 இந்திய அமைச்சரவைச் செயலாளர்

மேற்கோள்கள்

நூலியல் 
 
இந்திய உள்துறை அமைச்சகம்
இந்திய ஆட்சிப் பணி அலுவலர்கள்
இந்திய அரசு அதிகாரிகள்
கோவிந்த் மோகன்

கோவிந்த் மோகன் (Govind Mohan)(பிறப்பு செப்டம்பர் 21,1965) என்பவர் இந்தியாவில் சிக்கிம் மாநிலத்தைச் சேர்ந்த 1989-ஆம் ஆண்டு தொகுதி இந்திய ஆட்சிப் பணி அதிகாரி ஆவார். இவர் 23 ஆகத்து 2024 முதல் இந்தியாவின் உள்துறை செயலாளராகப் பணியாற்றி வருகிறார்.

இளமை 
மோகன் 1965 செப்டம்பர் 21 அன்று உத்தரப் பிரதேசத்தில் பிறந்தார். இவரது தந்தை பொதுப்பணித் துறையில் தலைமைப் பொறியாளராகப் பணியாற்றினார்.

கல்வி 
மோகன் தனது ஆரம்பக் கல்வியை உத்தராகண்டு தூய ஜோசப் கல்லூரி, புனித பிரான்சிசு கல்லூரியிலும் முடித்து, மார்ச் 1982-ல் பட்டம் பெற்றார்.

மோகன் சூலை 1982 முதல் மார்ச் 1986 வரை பனாரசு இந்து பல்கலைக்கழகத்தில் படித்த பிறகு தகவல் தொழில்நுட்பத்தில் இளநிலைப் பட்டம் பெற்றார். பின்னர் மோகன் சூலை 1986 முதல் மார்ச் 1988 வரை அகமதாபாத் இந்திய மேலாண்மை நிறுவனத்தில் மேலாண்மையில் முதுநிலை பட்டயப்படிப்பினை முடித்து பட்டம் பெற்றார்.

தொழில் 
மோகன் இதற்கு முன்பு இந்திய அரசில் கலாச்சார அமைச்சகத்தின் செயலாளராகப் பணியாற்றியுள்ளார். உள்துறை அமைச்சகத்தின் இணைச் செயலாளர்/கூடுதல் செயலாளராகவும், நிதி அமைச்சகத்தின் பொருளாதார விவகாரத் துறையின் இணைச் செயலாளராகவும் இருந்தார்.

ஒன்றியப் பிரதேசங்களின் கோட்டத் தலைவராகப் பணியாற்றிய இவர், சிக்கிம் அரசின் முதன்மை குடியிருப்பு ஆணையராகவும் இருந்துள்ளார்.

மேற்கோள்கள் 

உத்தரப் பிரதேச நபர்கள்
1965 பிறப்புகள்
இந்திய ஆட்சிப் பணி அலுவலர்கள்
வாழும் நபர்கள்